सरकार का जवाब, बिना पूछे ही जारी कर किया था आदेश
मंदसौर | रतलाम के ग्राम हथरली के पॉली हाउस को लेकर दोबारा शिकायत नहीं करने की शर्त पर फटे हुए पॉली हाउस को ठीक करने वाली चिट्ठी प्रदेश सरकार ने वापस ले ली है। विधायक यशपालसिंह सिसौदिया ने यह सवाल विधानसभा में उठाया था। इसमें उद्यानिकी मिशन ने बिना सरकार के अनुमोदन के ही जवाब जारी कर दिया था।
रतलाम के ग्राम हथरली निवासी वृद्धा रामकन्याबाई (92) ने जैन इरिगेशन से पॉली हाउस लगवाया था। उसने शिकायत की कि खराब गुणवत्ता वाली पॉली हाउस लगाने से छह माह में ही फट गया। शिकायत उप संचालक से लेकर सरकार के स्तर तक की। उद्यानिकी विभाग ने रतलाम कार्यालय को चिट्ठी लिखी कि रामकन्या बाई लिखकर देती है कि वे दोबारा पॅाली हाउस कंपनी के खिलाफ शिकायत नहीं करेगी तो पॉली हाउस सुधरवा दिया जाएगा। विधायक सिसौदिया को पता चला तो उन्होंने इसे विधानसभा में उठाया। जिस पर मंत्री सू्र्यप्रकाश मीणा ने कहा पॉली हाउस केंद्र सरकार की अनुदान योजना के तहत थी। इसलिए विभाग इसे सुधारने की गारंटी नहीं ले सकता है। कंपनी को इसे सुधरवाकर देने के लिए कह जाएगा। वरिष्ठ अधिकारियों के अनुमोदन के बगैर यह पत्र जारी हो गया था। आधिकारी को नोटिस जारी किया है।
hin_Deva hin_Deva hin_Deva